Source: http://old.agroporadenstvo.sk/leg/clanky/sfp/sfp.htm
Timestamp: 2020-08-09 22:53:12+00:00

Document:
Počet prístupov: 4701419
Informačné centrum pre poradenstvo
Samova 9, 950 10 Nitra
Tel.: 037/77 21 805
E-mail: icpp@uvtip.sk
Správna farmárska prax.
Spracované podľa nariadenia vlády SR 389/2005 Z.z. o správnej farmárskej praxi z 24. augusta 2005 a príslušných predpisov.
Toto nariadenie vlády upravuje v súlade s osobitnými predpismi1) správnu farmársku prax2).
§ 2 - Osoba žiadajúca o poskytovanie platieb
Na účely tohto nariadenia vlády sa osobou žiadajúcou o poskytovanie platieb rozumie osoba, ktorá požiadala o poskytnutie platieb z opatrení podľa osobitných predpisov3).
§ 3 - Podmienky správnej farmárskej praxe
1) Podmienky správnej farmárskej praxe je povinná dodržiavať osoba žiadajúca o poskytovanie platieb
na konkrétnych plochách podľa evidencie pôdnych blokov a dielov pôdnych blokov, na ktoré poberá platby za znevýhodnené oblasti alebo platby za oblasti s environmentálnymi obmedzeniami,
na všetkých plochách podľa evidencie pôdnych blokov a dielov pôdnych blokov, ktoré obhospodaruje, i keď vstúpila do agroenvironmentálneho záväzku len s časťou týchto plôch.
(pôdnym blokom sa rozumie základná jednotka evidencie, ktorá predstavuje súvislú plochu obhospodarovanej poľnohospodárskej pôdy)
(dielom pôdneho bloku sa rozumie súvislá plocha obhospodarovanej poľnohospodárskej pôdy príslušného druhu pozemku obhospodarovaná v danom pôdnom bloku)
2) Osoba žiadajúca o poskytovanie platieb musí spĺňať tieto podmienky správnej farmárskej praxe:
dodržiavať podmienky skladovania a evidencie hnojív, (podľa § 9 zákona č. 136/2000 Z. z. o hnojivách)
viesť a uchovávať evidenciu o množstve, druhu a čase použitia hnojív podľa pozemkov a plodín, ( podľa § 10 ods. 5 a 6 zákona č. 136/2000 Z. z. v znení zákona č. 555/2004 Z. z.)
hnojiť hospodárskymi hnojivami najviac v takom množstve, aby obsah dusíka obsiahnutého v týchto hospodárskych hnojivách neprekročil 170 kg na jeden hektár obhospodarovanej plochy ročne,
dodržiavať obmedzenia používania hnojív v ochrannom pásme, ktorého šírka je najmenej desať metrov od útvarov povrchovej vody a najmenej 50 metrov od útvarov podzemnej vody a ktorého účelom je zabrániť zmytiu hnojív,
dodržiavať zákaz hnojenia v prípadoch podľa osobitného predpisu, (podľa § 10 ods. 3 zákona č. 136/2000 Z. z.)
používať len prípravky na ochranu rastlín alebo iné prípravky na plodiny alebo proti škodlivým organizmom zapísané do zoznamu registrovaných prípravkov na ochranu rastlín, (podľa§ 10 a § 17 zákona č. 193/2005 Z. z. o rastlinolekárskej starostlivosti)
používať len mechanizačné prostriedky zapísané do zoznamu mechanizačných prostriedkov, (podľa § 15 zákona č. 193/2005 Z. z.)
viesť evidenciu o prípravkoch na ochranu rastlín alebo o iných prípravkoch podľa osobitného predpisu, (podľa § 3 ods. 2 zákona č. 193/2005 Z. z.)
dodržiavať zákazy a obmedzenia podľa osobitných predpisov (podľa § 32 ods. 5, § 35, § 39 zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).) pri používaní prípravkov na ochranu rastlín v ochranných pásmach vodárenských zdrojov,
mať odbornú spôsobilosť, (podľa § 8 nariadenia vlády Slovenskej republiky č. 45/2002 Z. z. o ochrane zdravia pri práci s chemickými faktormi.) ak riadi alebo vykonáva práce s jedovatými látkami a prípravkami a s veľmi jedovatými látkami a prípravkami,
využívať poľnohospodársku pôdu spôsobom, pri ktorom nedochádza ku kontaminácii pôdy rizikovými látkami, (podľa § 2 písm. g) zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov.)
dodržiavať podmienky aplikácie čistiarenských kalov alebo dnových sedimentov (podľa Zákona č. 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov v znení zákona č. 364/2004 Z. z.)a
používať krmivá povolené podľa osobitného predpisu, (podľa § 6 zákona č. 271/2005 Z. z. o výrobe, uvádzaní na trh a používaní krmív (krmivársky zákon).) ak chová hospodárske zvieratá, a zabezpečiť chovaným hospodárskym zvieratám prístup len k zdravotne nezávadnému krmivu a len k zdravotne nezávadnej vode.(podľa § 21 zákona č. 488/2002 Z. z. o veterinárnej starostlivosti a o zmene niektorých zákonov v znení neskorších predpisov.)
§ 4 - Poskytovanie platieb
Ak Pôdohospodárska platobná agentúra (podľa § 5 ods. 2 a § 6 ods. 1 písm. n) zákona č. 473/2003 Z. z.) zistí, že osoba žiadajúca o poskytovanie platieb nedodržala niektorú z podmienok správnej farmárskej praxe podľa § 3 ods. 2, túto osobu písomne upozorní na toto zistenie a v nasledujúcom kalendárnom roku vykoná u tejto osoby kontrolu dodržiavania podmienok správnej farmárskej praxe.
Ak Pôdohospodárska platobná agentúra opakovane zistí, že osoba žiadajúca o poskytovanie platieb, ktorá bola písomne upozornená podľa odseku 1, nedodržala podmienky správnej farmárskej praxe uvedené v § 3 ods. 2 písm. a), b), e) až g), i) a l), platby za príslušný kalendárny rok zníži o 25 % za nedodržanie každej jednej podmienky.
Ak Pôdohospodárska platobná agentúra opakovane zistí, že osoba žiadajúca o poskytovanie platieb, ktorá bola písomne upozornená podľa odseku 1, nedodržala podmienky správnej farmárskej praxe uvedené v § 3 ods. 2 písm. c), d ), h) a k), platby za príslušný kalendárny rok zníži o 10 % za nedodržanie každej jednej podmienky.
Ak Pôdohospodárska platobná agentúra zistí nedodržanie niektorej z podmienok správnej farmárskej praxe uvedených v § 3 ods. 2 u osoby žiadajúcej o poskytovanie platieb, ktorej už boli platby znížené, platby za príslušný kalendárny rok neposkytne.
Zníženia platieb podľa odsekov 2 a 3 sa sčitujú, a to najviac do výšky 50 %.
§ 5 - Spoločné a prechodné ustanovenie
Písomné upozornenie za nedodržanie podmienok správnej farmárskej praxe, ktoré bolo adresované osobe žiadajúcej o poskytovanie platieb pred 1. septembrom 2005, považuje sa za písomné upozornenie podľa § 4 ods. 1.
Nariadenie Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) (Ú. v. ES L 160, 20. 6. 1999) v platnom znení, nariadenie Komisie (ES) č. 817/2004 z 29. apríla 2004, ktorým sa ustanovujú podrobné pravidlá na uplatňovanie nariadenia Rady (ES) č. 1257/1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF) (Ú. v. EÚ L 153, 30. 4. 2004).
Čl. 14 ods. 2 a čl. 23 ods. 2 nariadenia Rady (ES) č. 1257/1999, čl. 35 ods. 1 nariadenia Komisie (ES) č. 817/2004.
Čl. 13 až 24 nariadenia Rady (ES) č. 1257/1999, čl. 11 a čl. 13 až 21 nariadenia Komisie (ES) č. 817/2004.
Vystavené 5. 12. 2005
Spracované podľa nariadenia vlády SR 389/2005 Z.z. a príslušných predpisov.

References: § 2

§ 3
 § 9
 § 10
 § 10
 § 17
 § 15
 § 3
 § 32
 § 35
 § 39
 § 8
 § 2
 § 6
 § 21

§ 4
 § 5
 § 6
 § 3
 § 3
 § 3
 § 3

§ 5
 § 4

Čl. 14
 čl. 23
 čl. 35

Čl. 13
 čl. 11
 čl. 13